Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9878

2. Megjegyzés: A repülőgép rendszereinek a 4.7.2 pontban jelzett teljesítmény és megbízhatóság szintjére illetve folyamatos légialkalmasság tényezőire és jellemzőire vonatkozó útmutató a Légialkalmassági Kézikönyv-ben (Doc 9760) található. 4.7.3 A 4.7.1 pont előírása alapján végrehajtandó repülést ne kezdjék meg csak akkor, ha az érkezés lehetséges időszakában a kijelölt útvonal kitérő repülőtér illetve repülőterek rendelkezésre áll(nak) és a tájékoztatások azt jelzik, hogy a fenti repülőterek körülményei az adott üzemeltetéshez elfogadott repülőtér üzemeltetési minimum értékeknek megfelelőek vagy azoknál jobbak lesznek. 2007/70/II. szám 4.7.4 Ajánlás – A két gázturbinás sugárhajtóművel felszerelt repülőgép típus járatójának állama, amely az ilyen repülőgép részére 1986 március 25. előtt adott ki üzemeltetési engedélyt olyan útvonalra, ahol az egy hajtóműves utazósebességgel történő repülés időtartama az alkalmas útvonal kitérő repülőtérig meghaladja a 4.7.1 pontban az ilyen üzemeltetésre megállapított küszöb-időt, vizsgálja meg, hogy a jelzett időpont után az adott útvonalon az ilyen üzemeltetés folytatását tovább engedélyezi. 4.8 Kézipoggyász A járató biztosítsa, hogy a repülőgépre felvitt és az utaskabinban elhelyezett összes poggyászt megfelelő módon és biztonságosan tárolják (szállítsák). 4.9 Kiegészítő követelmények a műszerrepülési szabályok szerint (IFR) vagy éjszaka, egy pilótával végrehajtott repülések esetére 4.9.1 IFR körülmények között, vagy éjszaka a légijármű nem üzemeltethető egy pilótával, kivéve, ha a járató állama jóvá nem hagyja. 4.9.2 A légijármű IFR feltételek között, vagy éjszaka nem üzemeltethető egy pilótával, kivéve, ha:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes